ગાંધીનગર– કાયમી ધોરણે વીજ જોડાણો બંધ થયેલા હોય તેવા ગ્રાહકો માટેની માફી યોજનાની મુદત ઊર્જા વિભાગ દ્વારા વધારવામાં આવી છે. યોજનાની મુદત તા.૩૦/૯/૨૦૧૮ સુધી લંબાવાઈ છે.હવે યોજના હેઠળ ૩૧મી મે, ૨૦૧૮ સુધીમાં કાયમી ધોરણે રદ થયેલા વીજ જોડાણોને પણ લાભ મળશે જેનું વીજ કંપનીઓને રૂ.૬૭ કરોડ જેટલું ભારણ પડશે. કાયમી ધોરણે રદ થયેલા વીજ જોડાણોના ધરાવતા ગ્રાહકોને પુનઃ વીજ જોડાણ મળી રહે તેમજ ખેડૂતો ઉપરાંત જાહેર ટ્રસ્ટો અને સ્ટ્રીટ લાઈટને પણ યોજનાનો લાભ મળે તે હેતુથી માફી યોજનામાં ફેરફાર કરી મુદતમાં પણ વધારો કરવામાં આવ્યો છે. ખેડૂતલક્ષી હિતને ધ્યાને લઈ આ યોજનામાં ફેરફાર કરી મુદત પણ વધારવામાં આવી છે.